יעקב צ'יקוטאי

הרב יעקב צ'קוטאי (נולד בי' באב תשי"ד, 9 באוגוסט 1954) הוא רב השכונה מכבים רעות שבעיר מודיעין מכבים רעות (יחד עם הרב אליהו אלחרר). שימש בעבר כרב ההסתדרות וכרב מג"ב יהודה ושומרון. חתנו של הרב עובדיה יוסף.

==ביוגרפיה==
הרב צ'קוטאי נולד בקריית שמונה להורים ילידי איראן. הוא למד בבית הספר היסודי בעיר קריית שמונה. לאחר מכן למד בישיבת בני עקיבא כפר הרואה. בגיל 18 החל ללמוד בישיבת הכותל.

הרב צ'קוטאי שירת בצה"ל במסגרת ישיבת ההסדר והשתתף במלחמת יום הכיפורים כלוחם בחזית הצפון ובחזית הדרום, בשלב מאוחר יותר עבר הסבה מלוחם חי"ר, לחיל השריון.

בשנת תשל"ח (1978) נישא יעקב לרבקה יוסף, בתו של הרב עובדיה יוסף, לימים נציגת סיעת ש"ס בהסתדרות. לזוג יש חמישה בנים ובת.<ref></ref>

===רבנות===
בשנת תשל"ו הוסמך הרב צ'קוטאי למוהל. בשנת תשל"ט הוסמך צ'קוטאי לרבנות לאחר מעבר מבחני הרבנות הראשית. בשנת תשמ"ג זכה בתעודת כושר לרב עיר.

בשנת תש"ם (1980) מונה הרב צ'קוטאי לכהן כרב בישיבת רעננה. בשנים תשמ"א–תשמ"ז (1981–1987) היה הרב של משמר הגבול בגזרת יהודה ושומרון.

בסוף שנות התשעים מונה הרב צ'קוטאי לרב ההסתדרות.

הרב צ'קוטאי יזם את הקמת המקוה ובתי הכנסת ביישובים גבעת זאב ומבוא חורון והיה שותף פעיל להקמת בית הכנסת אחווה ורעות במכבים-רעות.<ref name=":0"></ref>

בשנת תשמ"ח (1988) מונה לכהן כרב היישוב החדש מכבים רעות. בשנת 2003 כשאוחד היישוב יחד עם העיר מודיעין, החל לכהן גם כרב העיר מודיעין יחד עם הרב דוד לאו והרב אליהו אלחרר, כך שבמודיעין כיהנו שלושה רבני עיר במקביל. מצב זה נמשך עד מינויו של הרב לאו לרב הראשי לישראל ביולי 2013. מאז הוא משמש במודיעין כרב שכונה, אחראי לנושאים שונים ברבנות מודיעין-מכבים-רעות ורב בית הכנסת "אחווה ורעות".<ref></ref>

הרב צ'קוטאי יזם פעילויות לקידום זהות יהודית בבתי הספר ובקהילה, קידם את הקשר בין נוער דתי ונוער חילוני במועדון הנוער ברעות, יזם בית מדרש לגמלאים, יזם ימי עיון לחגים, הקים פרויקט בר מצווה, פעל בתחום רישום ייחוסין לתינוקות פונדקאות וחד הוריות, ויזם מפעלי צדקה למשפחות נזקקות, חולים, וקשישים.<ref name=":0" />

צ'קוטאי הופיע מדי פעם בתוכנית שאלת רב בערוץ הראשון, ובערוצי תקשורת נוספים.<ref></ref>

הרב צ'קוטאי מוכר כמומחה לענייני כשרות,<ref></ref> נישואין,<ref></ref> וכשרות ספרי תורה.<ref></ref>

==ספרים וחוברות==
* ספר צרור החיים : הלכות אבלות : הליכות מלכי בקדש / מתורתו ועל פי דרכו, פסיקותיו והנחיותיו של רבנו עובדיה יוסף, מודיעין-מכבים-רעות, מו"ל: יעקב צ'יקוטאי, תשע"ט.
* השמיטה בגינות הנוי ובעציצים, מו"ל: מודיעין-מכבים-רעות-יעקב צ'יקוטאי, תשע"ה. חוברות נוספות בנושא הוצאו גם בשנים תשס"ו, תשס"ח, תשנ"ג, תשמ"ו.
* אביר יעקב : הוצאה במלאת מאה שנה לפטירתו של האדמו"ר ר' יעקב אבוחצירא זצ"ל : מיקראה לכתות ו'-ט' בבתיה"ס הממלכתיים דתיים / ליקטו, כתבו וערכו אלירם שלמה צ'קוטאי יעקב. הוצאת בי"ס ממ"ד בר יוחאי, הרצליה, תשמ"א.
* הליכות מלכי בקודש : חוברת דינים ומנהגים לבית הכנסת ולבית : על פי פסיקותיו והנהגותיו של הרה"ג עובדיה יוסף. הוצאת רעות-עמותת בית הכנסת הספרדי אחווה ורעות, תשס"ז.

==קישורים חיצוניים==
* [https://www.youtube.com/watch?v=n-Bzi95SSgc&t=4s&pbjreload=101 מנהיג טוב צריך לדעת לסיים תפקיד] שיעור ביישוב נוף אילון.
* [https://youtu.be/rYo4LzvzsIU המסר העיקרי מימי החנוכה הוא שהעיקר להוסיף בלימוד התורה] שיחה לנוער נוף אילון.
* [https://youtu.be/twhAK9zUg2Q השקת ספרו של רבי יוסף בן נאיים זצ"ל].
* [https://youtu.be/IKXKZwHj0_w דברים בערב גיוס מחזור ז'], ישיבת ההסדר מאיר הראל מודיעין.
* [https://youtu.be/pOMClcY14i8 ליל לימוד הושענה רבה תשע"ד], ישיבת ההסדר מאיר הראל מודיעין.
* 

==הערות שוליים==

קטגוריה:מודיעין-מכבים-רעות: רבנים
קטגוריה:משפחת יוסף
קטגוריה:בוגרי ישיבת הכותל
קטגוריה:רבני הציונות הדתית בישראל
קטגוריה:רבנים ספרדיים ישראלים
קטגוריה:רבני ערים בישראל
קטגוריה:בוגרי ישיבת כפר הרא"ה
קטגוריה:פעילי ההסתדרות הכללית
קטגוריה:ישראלים שנולדו ב-1954